วลิต โรจนภักดี

พลเอก วลิต โรจนภักดี (14 มีนาคม 2499-) สมาชิก วุฒิสภาไทย ชุดที่ 12ผู้ปฏิบัติงานในคณะรักษาความสงบแห่งชาติ (รองเลขาธิการ ฯ พลเอก อนุพงษ์ เผ่าจินดา) นายทหารพิเศษประจำกรมทหารปืนใหญ่ที่ 2 รักษาพระองค์ และกรมทหารราบที่ 21 รักษาพระองค์ ราชองครักษ์พิเศษ อดีตตุลาการศาลทหารสูงสุด อดีตรองผู้บัญชาการทหารบก/ประธานคณะกรรมการขับเคลื่อนการแก้ไขปัญหาจังหวัดชายแดนภาคใต้ อดีตรองเสนาธิการทหาร อดีตแม่ทัพภาคที่ 4 อดีตแม่ทัพน้อยที่ 1 อดีตรองแม่ทัพภาคที่ 1 อดีตผู้บัญชาการกองพลทหารราบที่ 2 รักษาพระองค์ กรรมาธิการวิสามัญพิจารณาศึกษามาตรการการพิทักษ์และเทิดทูนสถาบันพระมหากษัตริย์ อดีตสมาชิกสภานิติบัญญัติแห่งชาติ เป็นหนึ่งในนายทหารที่ ควบคุมการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 ปฏิบัติหน้าที่ตาม พรก.บริหารราชการในสถานการณ์ฉุกเฉิน พ.ศ. 2548 อดีตกรรมการอิสระ การไฟฟ้าฝ่ายผลิตแห่งประเทศไทย อดีตอนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐ

ประวัติ 
พลเอก วลิต เกิดเมื่อวันที่ 14 มีนาคม พ.ศ. 2499 มีชื่อเล่นว่า อู๊ด บรรดาสื่อมวลชนจึงมักจะเรียกว่า บิ๊กอู๊ด เขาเคยได้รับบาดเจ็บจากสะเก็ดระเบิดเอ็ม 79 ทำให้ขาหัก 3 ท่อนจากเหตุการณ์ปะทะเมื่อวันที่ 10 เมษายน พ.ศ. 2553ที่สี่แยกคอกวัว ระหว่างการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553

การศึกษา 
พลเอกวลิตจบการศึกษาจาก โรงเรียนเตรียมทหาร รุ่น 15 (ตท.15) และ โรงเรียนนายร้อยพระจุลจอมเกล้า รุ่น 26 (จปร.26) รุ่นเดียวกับ พลเอก ปรีชา จันทร์โอชา อดีตปลัดกระทรวงกลาโหมและอดีตแม่ทัพภาคที่ 3

การทำงาน

แม่ทัพภาคที่ 4  
วันที่ 1 เมษายน พ.ศ. 2557 ซึ่งตรงกับช่วงโยกย้ายนายทหารกลางปีพลเอกวลิตขณะมียศ
เป็น พลโท ดำรงตำแหน่งแม่ทัพน้อยที่ 1 ได้ขยับเป็น แม่ทัพภาคที่ 4 แทน พลโท สกล ชื่นตระกูล หรือ บิ๊กแขก ที่ได้ขึ้นเป็น ผู้ทรงคุณวุฒิกองทัพบก และที่ปรึกษาของ พลเอก ประยุทธ์ จันทร์โอชา นายกรัฐมนตรี

สมาชิกสภานิติบัญญัติแห่งชาติ 
พลเอกวลิตได้รับโปรดเกล้าฯแต่งตั้งให้เป็น สมาชิกสภานิติบัญญัติแห่งชาติ เมื่อวันที่ 31 กรกฎาคม พ.ศ. 2557

รองเสนาธิการทหาร 
พลเอก วลิต ได้ขยับขึ้นเป็นรองเสนาธิการทหาร เมื่อวันที่ 1 ตุลาคม 2557 โดยมี พลโท ปราการ ชลยุทธ หรือ บิ๊กตี๋ รองแม่ทัพภาคที่ 4 ขึ้นเป็น แม่ทัพภาคที่ 4 แทน

รองผู้บัญชาการทหารบก 
วันที่ 1 ตุลาคม พ.ศ. 2558 มีพระบรมราชโองการ โปรดเกล้าฯ ให้ พลเอก วลิต เป็นรองผู้บัญชาการทหารบก

เครื่องราชอิสริยาภรณ์

อ้างอิง 

ทหารบกชาวไทย
กองทัพภาคที่ 4
บุคคลจากโรงเรียนเตรียมทหาร
บุคคลจากโรงเรียนนายร้อยพระจุลจอมเกล้า
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรมาลา